Võistlusjuhend 
Superkrossi karikavõistluste XII etapp autokrossis Tauri Jaansoni karikatele
Pühapäeval, 2. oktoobril 2005. a Pärnu maakonnas maakonnas, Taali krossirajal

Registreeritud EAL-s nr 123/RK

1. Võistluse koht, aeg, ajakava

1.1. Võistlus toimub 2.10.2005. a Taali autokrossirajal. Pärnu maakond, Tori vald, Taali küla 86818.
EAL rajalitsents nr 15
Võistlusraja pikkus: 860 m, laius 8-14 m 
Rajakate: kruus, asfalt
Treening- ja võistlussõidud peetakse vastupäeva.

1.2. Võistluse ajakava

Neljapäev, 29. september 2005. a
17.00 - lõpeb osavõtjate eelregistreerimine alandatud osavõtumaksuga

Pühapäev, 2. oktoober 2005. a
08.00-10.00 - registreerimine
08.30-10.00 - tehniline kontroll
09.30-11.30 - treening- ja kontrollsõidud
11.45 - võistlejate koosolek
12.00 - võistlussõidud
16.00 - orienteeruv autasustamise aeg
21.00 - avaldatakse võistluse esialgsed tulemused internetis www.rally.ee

Võistluste täpne ajakava, eelsõitude koosseisud ja info ametlikul teadetetahvlil (ATT) kohtunike maja juures. 

2. Korraldaja, ametnikud

2.1. Korraldaja Erki Sport MTÜ 
Korraldaja aadress: Pilliroo 13, Pärnu 80041, Pärnu maakond

2.2. Võistluse ametnikud
Võistluse direktor: Eiki Eriste
Võistluse juht: Erko Eriste 
Ohutusülem: Enno Jürviste
Peaajamõõtja: Villu Teearu
Tehniline kontroll: Raino Eriste

2.3. Võistluste info
Eiki Eriste, tel 51 54 591
Erko Eriste, tel 52 87 454
Villu Teearu, tel 52 15 199
www.rally.ee

3. Võistlusklassid

Autod peavad vastama ERK Standard tehnilistele tingimustele. Välja arvatud vabaklass.

3.1. Sõiduautod:
3.1.1. 2WD noored kuni 1600 cm³ 
3.1.2. 2WD esisild kuni 2500 cm³
3.1.3. 2WD tagasild kuni 2500 cm³
3.1.4. vabaklass

3.2. Ühel autol võib võistelda kaks võistlejat, finaalsõitudesse pääseb kontrollsõidu parim.

3.4. Üks võistleja võib võistelda ühe autoga kahes masinaklassis.

4. Osavõtjad, osavõtumaksud

4.1. Võistlejad peavad esitama mandaadis:
- allkirjastatud osavõtuavalduse
- EAL-i sõitjalitsentsi
- registreerijalitsentsi 
- võistlusauto tehnilise kaardi

4.2. Osavõtumaks 
4.2.1. Osavõtumaks p. 3.1.2.-3.1.4. märgitud klassides võistlejaile eelregistreerumisel 300 krooni, kohapeal 500 krooni. Noorte klassi (p. 3.1.1.) võistlejaile eelregistreerumisel tasuta, kohapeal 200 krooni.
4.2.2. Eelregistreerimine sooritada enne 29.09.2005 kell 17.00-i internetis aadressil www.rally.ee.
4.2.3. Eelregistreerimise korral loetakse võistleja registreerunuks rally.ee registreerimisankeedi täitmisel ja  raha laekumisel korraldaja kontole. Eelregistreerimise korral tuleb summa tasuda korraldaja arveldusarvele (MTÜ Erki Sport, arveldusarve 10022030073004, Eesti Ühispank) ja mandaadis esitada tasumist tõendav maksekorraldus.

5. Võistluste käik

5.1. Võistlused viiakse läbi vastavuses EAL kiirusalade võistlusmäärustikuga, autokrossi üldjuhendiga, superkrossi karikavõistluste üldjuhendiga, ERK kehtivate tehniliste tingimustega ja antud võistluste juhendiga.

5.2. Kasutatakse stardipaigustust 2-3-2-3-2.

5.3. Ajavõtt 0,1 sekundilise täpsusega.

5.4. Võistlejaid informeeritakse finišini jäänud ringide arvust eritahvliga.

5.5. Finaalsõitudes lubatakse korraga starti kuni 12 võistlejat.

5.6. Kontrollsõitude koosseisud loositakse, korraga lubatakse starti kuni 5 võistlejat. Kontrollsõitudes läbitakse kolm ringi, teise ja kolmanda ringi aeg fikseeritakse eraldi. Parima ringiaja võrdsuse korral võrreldakse teist aega. Edasise võrdsuse korral saab eelise hiljem startinud võistleja.

5.7. Võistluste käik, kui osaleb kuni 12 võistlejat:
5.7.1. Toimub kaks poolfinaalsõitu kumbki 7 ringi ja finaalsõit 9 ringi.
5.7.2. Esimeses poolfinaalsõidus stardivad võistlejad vastavalt kontrollsõitude paremusjärjestusele. Poolfinaali võitja saab 1 punkti, teine 2 punkti jne.
5.7.3. Poolfinaalsõitudes saadud punktid summeeritakse. Väikseima punktisumma saavutanud võistleja valib finaalis stardikoha esimesena jne. Punktide võrdsuse korral eelistatakse võistlejat, kellel on parem tulemus (koht) teises poolfinaalsõidus.
5.7.4. Võistleja peab poolfinaalsõitudes läbima vähemalt 30% ringide arvust (5 ringi), et pääseda finaalsõitudesse.

5.8. Võistluste käik, kui osaleb 13 kuni 24 võistlejat:
5.8.1. Toimub kaks poolfinaalsõitu kumbki 7 ringi, C-, B-finaal 5 ringi ja A-finaal 9 ringi.
5.8.2. Kontrollsõidus parima aja saavutanud võistleja stardib esimeses poolfinaalis, teise aja saavutanud võistleja teises poolfinaalis, kolmas esimeses, neljas teises jne.
5.8.3. Võrdse aja saavutanud võistlejad stardivad erinevates poolfinaalides. Kontrollsõidus parema ringiaja saavutanud võistleja valib poolfinaalis stardikoha esimesena, teise aja saavutanud järgmisena jne.
5.8.4. Kummastki poolfinaalist pääseb 4 paremat võistlejat otse A-finaali, järgmised 4 otse B-finaali ning 4 viimast C-finaali. C-finaalist pääseb 4 esimest B-finaali ja sealt 4 esimest A-finaali.
5.8.5. Stardikoha oma finaalsõidus valib esimesena esimese poolfinaali võitja, teisena teise poolfinaali võitja, kolmandana esimese poolfinaali teine, neljandana teise poolfinaali teine jne. C-, B-finaalist edasipääsenud võistlejad valivad stardikohad vastavalt oma finaali paremusjärjestusele (kohale).

5.9. Start 
5.9.1. Start finaalsõitudes grupistardina paigalt, töötava mootoriga.
5.9.2. Stardimärguandeks on punaste fooritulede kustumise hetk (punane tuli vähemalt 3 sekundit).
5.9.3. Valestardi korral hoiatus ja teistkordsel rikkumisel stardist eemaldamine.
5.9.4. Starditsoonis on keelatud esimesed 30 meetrit vahetada stardikoridori. Keeluala lõppu tähistavad rohelised lipud. 
5.9.5. Stardikoridori on lubatud vahetada ainult seiskunud või väga aeglaselt liikuvast autost möödumiseks.

6. Kinnine parkla, protestid

6.1. Kinnine parkla (Parc Ferme) finaalsõidu lõpetanutele pärast finišit, välja arvatud võistlejad, kes lähevad superfinaalsõitu. Autod vabastatakse kinnisest parklast võitjate autasustamise järel. 

6.2. Protesti aeg 15 minutit pärast esialgsete võistlustulemuste avaldamist teadetetahvlil. 

6.3. Protesti kautsion 500 krooni, auto lahtivõtmisel 3000 krooni.

7. Karikavõistluste punktid

7.1. Iga masinaklassi võitja saab superkrossi KV punkte järgmiselt: I koht 15, II koht 12, III koht 10, IV-9, V-8, VI-7, VII-6, VIII-5, IX-4, X-3, XI-2 ja XII-1. 

7.2. Iga masinaklassis saab kontrollsõitudel parima aja saavutanud võistleja 1 lisapunkti.

7.3. P. 7.1-7.2 näidatud punktisumma poolitatakse, kui masinaklassis osaleb viis või vähem võistlejat.

8. Autasustamine

8.1. Iga masinaklassi kolme parimat autasustatakse karikatega.

8.2. Superfinaali (SK KV ÜJ. p. 9) võitjat autasustatakse rändkarikaga.

8.3. Eriauhinnad.

9. Reklaam

9.1. Kohustuslikud kirjed ja reklaamid võistlusautodel:
9.1.1. esiustel võistlusnumber
9.1.2. esiklaasil SUPERKROSS ja Erki Sport
9.1.3. esikapotil rally.ee

10. Kindlustus, vastutus

10.1. Võistlustest osavõtt omal vasutusel. Võimalike õnnetusjuhtumite ja nende tagajärgede eest korraldaja ja EAL vastust ei kanna. 

10.2. Kõik käesoleva juhendiga määratlemata küsimused lahendab kohtunikekogu kohapeal.

11. Oksjoninõue

11.1. Ostja olemasolul on võistleja kohustatud auto müüma hinnaga 20 000 krooni. Kui antud autole on mitu ostjat, müüakse auto enampakkumisel, mille kasum jääb organisaatorile. Oksjonikohustusest on vabastatud vabaklassi autod.